ค่าเฉลี่ยฝุ่น PM2.5 มีแนวโน้มลดลง แต่ต้องเฝ้าระวังช่วง 27-28 มกราคมนี้ อากาศนิ่งและปิด
ศูนย์ข้อมูลคุณภาพอากาศกรุงเทพมหานคร เผยแพร่ข้อมูลผลการตรวจวัดค่าฝุ่น PM2.5 เมื่อเวลา 07.00 น. ที่ผ่านมา ตรวจวัดค่าฝุ่นละออง PM2.5 ได้ 21-48  ไมโครกรัมต่อลูกบาศก์เมตร ค่าเฉลี่ยปริมาณฝุ่นของกรุงเทพมหานครอยู่ที่ 36.3  ไมโครกรัมต่อลูกบาศก์เมตร อยู่ในเกณฑ์มาตรฐานไม่เกิน 50 ไมโครกรัมต่อลูกบาศก์เมตร ทุกพื้นที่ที่มีการตรวจวัด ภาพรวมปริมาณฝุ่นมีแนวโน้มลดลง เมื่อเทียบกับเมื่อวานนี้ในช่วงเวลาเดียวกันทั้งนี้ ตั้งแต่วันนี้ - 28 มกราคม 2566 จะมีสภาวะอากาศปิดอย่างต่อเนื่อง ส่งผลให้เกิดการสะสมของฝุ่นละออง PM2.5 ทรงตัว และช่วงวันที่ 27-28 มกราคม จะมีสภาพอากาศที่นิ่งและปิด ขอให้ประชาชนในพื้นที่กรุงเทพกลาง กรุงธนเหนือ และกรุงธนใต้ รวมถึงปริมณฑล ควรเฝ้าระวังและติดตามสถานการณ์ของฝุ่นละออง โดยสามารถติดตามข่าวสารได้ทางแอปพลิเคชัน AirBKK เว็บไซต์ airbkk.com และ pr-bangkok.com รวมถึงทาง Facebook สำนักสิ่งแวดล้อมกรุงเทพมหานคร  กองจัดการคุณภาพอากาศและเสียง สำนักสิ่งแวดล้อม กรุงเทพมหานคร หากพบเห็นแหล่งกำเนิดมลพิษสามารถแจ้งเบาะแส ผ่านทาง Traffy Fondue